# 1905年

|  |  |
| --- | --- |
| **世紀：** | 19世紀 **20世紀** 21世紀 |
| **年代：** | 1870年代 1880年代 1890年代 **1900年代** 1910年代 1920年代 1930年代 |
| **年：** | 1900年 1901年 1902年 1903年 1904年 **1905年** 1906年 1907年 1908年 1909年 1910年 |
| **干支年：** | 1月1號到2月3號係甲辰年（龍年） 2月4號開始係**乙巳年**（**蛇年**） |
| **年號：** |  |

**1905年**係平年，元旦係禮拜日。

## 其他紀年

* 中國（農曆）：光緒三十年十一月廿六～光緒三十一年十二月初六
* 越南（農曆）：成泰十六年十一月廿六～成泰十七年十二月初六
* 朝鮮半島
	+ 光武九年
	+ 檀紀：4238年
* 日本
	+ 明治三十八年
	+ 皇紀：2565年
* 佛曆：2447年閏9月10號 - 2448年10月6號
* 回曆：1322年10月24號 - 1323年11月4號
* 猶太曆：5665年4月24號 - 5666年4月3號
* 修正儒略日（MJD）：16846 - 17210

## 大件事

* 1月6號：Charles Dillon Perrine喺利克天文台發現木衞七。但係因爲天氣條件惡劣，要到2月21號先至確認呢個次發現。
* 3月10號：英倫足球會車路士成立。
* 4月4號：印度喜馬偕爾邦發生地震，死傷超過二萬。
* 5月5號：高麗大學成立。
* 5月15號：大清起京張鐵路，係中國史上首條自己起嘅鐵路。
* 5月27號到5月28號：日俄戰爭中嘅對馬海戰發生，大日本帝國打贏咗俄羅斯帝國。
* 6月7號：挪威議會宣告瑞典-挪威聯盟解體。
* 6月30號：歐拔·愛因斯坦發表《論動體的電動力學》介紹狹義相對論。
* 7月30號：孫中山等喺日本東京召開「同盟會」籌備會，17省代表參加。
* 8月18號：反清革命組織共進會成立。
* 8月20號：中國革命同盟會（後來嘅中國同盟會）喺日本東京成立，孫中山做總理。
* 9月1號：艾伯塔省同薩斯喀徹溫省加入加拿大聯邦。
* 9月2號：大清廢科舉考試制度。
* 9月5號：日比谷焼打事件，17死超過500傷，87人被判有罪。
* 9月5號：大日本帝國同俄羅斯帝國喺美國緬因州簽《樸茨茅斯條約》，完咗日俄戰爭。
* 9月8號：意大利王國卡拉布利亞發生地震，558死。
* 9月28號：馬來亞大學前身「七州府醫學堂」成立。
* 10月2號：京張鐵路開工，係大清唯一由中國人自己設計建造同制定規章嘅鐵路。
* 10月26號：瑞典承認挪威由瑞典-挪威聯盟獨立，瑞典國王奧斯卡二世放棄挪威國王之位。
* 10月30號（儒略曆10月17號）：俄羅斯帝國皇帝尼古拉二世發表《十月詔書》。
* 11月17號：大韓帝國同大日本帝國簽唔平等條約《乙巳條約》，規定由日本政府掌握大韓帝國嘅外交權、喺大韓帝國設置統監府等，標誌住大韓帝國正式成爲日本嘅保護國，事實上嘅殖民地。
* 11月18號：挪威議會選出卡爾王子做新國王，就係哈康七世。
* 11月21號：歐拔·愛因斯坦喺科學雜誌 Annalen der Physik 發表論文"Does the Inertia of a Body Depend Upon Its Energy Content?"，揭示能量同質量之間嘅關係。質能等價公式E=mc²因而面世。
* 11月28號：愛爾蘭政黨新芬黨成立。

## 響呢年出世嘅人

* 1月3號：高松宮宣仁親王，日本皇室（1987年死）
* 1月3號：黃柳霜，美國演員（1961年死）
* 1月14號：福田赳夫，日本首相（1995年死）
* 1月21號：Christian Dior，法國時裝設計師，創辦Christian Dior (牌子)（1957年死）
* 2月2號：艾茵蘭德，美國作家同哲學家（1982年死）
* 2月8號：黃勝庸，中國超級人瑞（2017年死）
* 2月19號：利維·蘭斯洛·戈達，美國作家（1972年死）
* 2月27號：范曹通，美國演員（1968年死）
* 3月6號：趙少昂，中國畫師（1998年死）
* 3月12號：志村喬，日本演員（1982年死）
* 3月19號：亞伯特·史佩爾，納粹德國政治人同畫則師（1981年死）
* 3月26號：域陀法蘭高，奧地利神經學家同心理學家（1997年死）
* 3月30號：織田幹雄，日本田徑運動員，亞洲首位奧林匹克運動會個人金牌得主（1998年死）
* 4月4號：杉村正二郎，大日本帝國足球員（1975年死）
* 4月12號：艾美利奧 美迪斯，巴西總統（1985年死）
* 4月26號：謝晉元，第二次世界大戰期間中國軍官（1941年死）
* 4月27號：郭禮伯，中華民國軍人（1978年死）
* 4月30號：莊‧涵夫利，加拿大法學家同人權運動家（1995年死）
* 5月13號：艾哈邁德 (印度總統)，印度總統（1977年死）
* 5月16號：亨利方達，美國電影演員，奧斯卡金像獎最佳男主角（1982年死）
* 5月22號：華頂博信，日本皇室同軍人（1970年死）
* 5月24號：蕭洛霍夫，蘇聯作家，諾貝爾文學獎得主（1984年死）
* 6月8號：石田恆信，日本泳手（1991年死）
* 6月13號：陳雲 (中共)，中共元老（1995年死）
* 6月13號：冼星海，中國音樂家（1945年死）
* 6月20號：程子華，中國共產黨同中華人民共和國政治人物（1991年死）
* 6月21號：桑-保羅·薩特，法國存在主義哲學家（1980年死）
* 6月27號：關德興，香港粵劇演員、電影演員、粵劇編劇同武術家（1996年死）
* 7月6號：朱土花，中國超級人瑞（2016年死）
* 7月25號：卡內提，保加利亞作家，諾貝爾文學獎得主（1994年死）
* 7月25號：野中正造，日本超級人瑞（2019年死）
* 7月29號：哈瑪紹，聯合國秘書長，諾貝爾和平獎得主（1961年死）
* 9月18號：葛麗泰嘉寶，美國演員（1990年死）
* 9月26號：嚴幼韻，中國政治人物，顧維鈞遺孀（2017年死）
* 10月8號：臧克家，中國現代詩人（2004年死）
* 10月16號：李惠堂，中國足球員（1979年死）
* 10月18號：希爾達.賀嘉，表現派嘅舞蹈家、作舞者同舞老師（2001年死）
* 10月18號：楊逵，臺灣小說家、兒童繪本作家同社會運動者，原名楊貴（1985年死）
* 10月22號：Joseph Kosma，法國／匈牙利作曲家（1969年死）
* 10月23號：嚴家淦，中華民國總統（1993年死）
* 11月7號：D·F·蘭杜，英國同香港嘅生意人同政治人物（1970年死）
* 11月13號：朽木綱博，日本政治人，原名池田博久（1963年死）
* 11月19號：艾薩克·卡什丹，美國國際象棋特級大師（1985年死）
* 11月28號：阿爾伯特·塔卡，加拿大數學家（1995年死）
* 12月24號：侯活曉治，美國商業大亨、投資人、飛行員、航空工程師、電影導演同慈善家（1976年死）
* 高宗武，中華民國外交官（1994年死）
* 馬文輝，香港企業家同社會運動人士（1994年死）
* 曾雪明，胡志明老婆（1991年死）

## 響呢年死嘅人

* 3月24號：凡爾納，法國科幻小說作家
* 3月28號：黃遵憲，大清詩人同外交家
* 4月3號：鄒容，中國革命家
* 8月18號：艾伯特·埃德爾費爾特，芬蘭畫師
* 8月19號：布格羅，法國畫師
* 8月20號：法蘭斯·烏勞斯，德國機械工程師
* 9月18號：佐治麥當勞，蘇格蘭作家
* 11月5號：施理華，澳門、莫三鼻給、葡屬印度總督、葡萄牙駐巴西大使
* 12月8號：陳天華，中國革命家，華興會、同盟會會員
* 譚鍾麟，晚清政治人物